**ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА УСЛОВИЯТА И РЕДА ЗА СЪСТАВЯНЕ НА ТРИГОДИШНАТА БЮДЖЕТНА ПРОГНОЗА ЗА МЕСТНИ ДЕЙНОСТИ И ЗА СЪСТАВЯНЕ, ПРИЕМАНЕ, ИЗПЪЛНЕНИЕ И ОТЧИТАНЕ НА БЮДЖЕТА НА ОБЩИНА ГАБРОВО**

Във връзка с приетия Закон за изменение и допълнение на Закона за публичните финанси, обнародван в Държавен вестник брой 43 от 07.06.2016 г., предлагаме да бъдат направени изменения и допълнения на приетата с Решение № 272 от 19.12.2013 г. на Общински съвет Габрово, Наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на община Габрово, както следва:

**§1. В чл.28 се правят следните изменения и допълнения:**

1. В ал.1, се създава нова т.2 „указанията по чл.67, ал.6 и чл. 82, ал.4 от Закона за публичните финанси”,

2. Досегашните точки от т.2-т.9, стават от т.3 - т.10.

3. Създават се нови ал 2 – 4:

*„(2)Кметът на общината внася в Общински съвет окончателния проект на бюджета на общината, индикативния годишен разчет за сметките за средства от Европейския съюз и прогнозите по чл.82, ал.3 в срок до 20 работни дни от обнародването на Закона за държавния бюджет за съответната година.*

*(3)Кметът на общината, ако общината е в процедура по финансово оздравяване, изпраща проекта на бюджет за съгласуване от министъра на финансите.*

*(4)В рамките на срока по ал.2 кметът на общината представя проекта на бюджет за публично обсъждане от местната общност, като оповестява датата на обсъждането най – малко 7 дни предварително на интернет страницата на общината и в местните средства за масово осведомяване. Публичното обсъждане се провежда по реда определен в приложението към наредбата. За постъпилите предложения се съставя протокол, който се внася в общински съвет заедно с окончателния проект на бюджет.*

4. Старите ал.2, 3 и 4 се отменят.

**§2. В чл.29 се правят следните изменения и допълнения:**

1. В ал.3, т.1 числото *„5”* се заменя с числото *„15”.*

2. В ал.3, т.2 числото *„30”* се заменя с числото *„50”.*

3. Създава се нова ал.4:

*„(4)При разглеждането от общинския съвет на бюджета на общината, ако тя е в процедура по финансово оздравяване се обсъжда и становището на министъра на финансите по проекта на бюджет на общината”.*

4. Досегашните ал.4 – 6, стават ал.5 – 7.

5. Създава се нова ал.8:

*„(8)Кметът на общината определя бюджетите на второстепенните разпоредители с бюджет и ги утвърждава”.*

**§3. Чл.35 се изменя по следния начин:**

1.Текстът на ал.1 става текст на чл.35.

2. Старите ал.2 и 3 се отменят.

**§4. В чл.43 се правят следните изменения и допълнения:**

1. В ал.1 в края на изречението се добавя „*в срок до 31 август на следващата бюджетна година”.* След края на изречението се добавя ново изречение „*В случаите, когато Сметната палата извършва финансов одит на годишния отчет на общината, кметът на общината внася за приемане одитирания отчет заедно с одитното становище на Сметната палата за заверка на годишния финансов отчет на общината*”.

2. В ал.5 думите *„31 декември”* се заменят с думите *„30 септември”.*

**§5. В допълнителните разпоредби към** Наредбата се добавя §3 със следния текст:

*„****§3****. „При наличие на условията по чл. 130а, ал.1 от Закона за публичните финанси се прилага глава осма „а” – Общини с финансови затруднения от Закона за публичните финанси”.*

**§6. В Раздел I „Правила за провеждане на публично обсъждане на проекта за общински бюджет” от ПРИЛОЖЕНИЕТО към Наредбата се правят следните изменения и допълнения:**

1. В т.4 думите *„30 ноември на предходната година”*се заменят с думите *„20 работни дни от обнародването на Закона за държавния бюджет за съответната година”.*

**§7. В Раздел II „Правила за провеждане на публично обсъждане на годишния отчет за изпълнението и приключването на общински бюджет” от ПРИЛОЖЕНИЕТО към Наредбата се правят следните изменения и допълнения:**

1. В т.2 думите *„31 декември на следващата година”*се заменят с думите *„30 септември на следващата година”.*